GABRIEL SENTIES-RAMIREZ , DDS | Dentist in 79701
GABRIEL SENTIES-RAMIREZ is an Orthodontist practicing in MIDLAND, TX. Deon Meyer gesels met Karin Brynard by die bekendstelling van haar nuutste roman, Onse Vaders | NB
Deon Meyer gesels met Karin Brynard by die bekendstelling van haar nuutste roman, Onse Vaders
by Chris on Nov 16th, 2012 Tweet
Die titel van Karin Brynard se tweede roman, Onse Vaders, kom van idees oor vaderskap, manlikheid en geweld in Suid-Afrika wat sy al lank oordink. Dié diep oorwegings het sy, volgens Deon Meyer, met hope aksie in ‘n lekker spannende misdaadroman verweef.
Meyer het gisteraand met Brynard by die bekendstelling van Onse Vaders by Exclusive Books in die Tygervallei-winkelsentrum in gesprek getree waar Brynard vertel het van die keer toe sy in 2005 ‘n onderhoud moes voer met die pa van ‘n man wat van sy vriendin se moord verdink is. Brynard het nie die naam genoem van die meisie, wat Matie-stundent was, nie, omdat sy nie sensasie wil uitlok nie, maar die gaste kon aflei van watter moordsaak sy praat. “Wat vir my in die onderhoud duidelik geword het, is dat dié pa by sy seun staan.”
Dit het haar laat nadink oor die belangrikheid van ‘n pa in ‘n gesin en die invloed wat ‘n pa op sy kinders kan hê. “Ons leer nie ons kinders deur dit wat ons sê nie, maar deur die voorbeeld wat ons stel. Wat gebeur as daardie goeie voorbeeld nie daar is nie? Families verbrokkel. Seuns word groot sonder pa’s. Waarop baseer hulle hul manlikheid?” Die gewelddadigheid van die Suid-Afrikaanse samelewing kan hiermee in verband gebring word.
Brynard meen ons het van een uiterste na ‘n ander gegaan: “Van ‘n patriargale stelsel na een waar ons deur ons vaders verlaat en in die steek gelaat word.” Dis nie net biologiese pa’s wat te kort skiet nie, maar ook die politici wat veronderstel is om die land te lei.
In haar nuutste boek maak Kaptein Albertus Markus Beeslaar weer sy verskyning. Hy het reeds met ‘n nuwe storie kom “aanklop” terwyl sy besig was met haar debuutroman, Plaasmoord. Laasgenoemde is in 2010 met die M-Net-filmprys bekroon vir die boek wat die beste in ‘n rolprent omskep kan word. Meyer wou weet of die druk van die bekroning veroorsaak het dat Brynard aan “tweede-roman-sindroom” gely het.
Brynard erken dat sy “aan iets gely het”, want skielik het die tweede Beeslaar-storie opgedroog. Haar uitgewer, Etienne Bloemhof, het haar aangeraai om eers iets heeltemal anders te skryf. Hiervoor het Brynard na Soweto gegaan waar sy, geklee in ‘n koeëlvaste baadjie, aan spannende opsporingsjaagtogte met die span van Tracker deelgeneem het. (Lees hier meer oor haar wedervaringe.) Sy het, tot die gaste by die boekbekendstelling se groot vermaak, vertel hoe sy verdwaal het oppad na haar eerste ontmoeting met die span sodat “selfs die GPS deurmekaar geklink het”. Toe sy uiteindelik daar opdaag en die manne haar ewe gaaf gerusstel, bars sy sommer in trane uit. “Dit het baie goed vir my gewerk,” vertel sy, want dis toe dat hulle haar op hul jaagtogte saamnooi.
Hierdie alternatiewe verhaal waaraan Brynard begin werk het, het haar kreatiwiteit weer geprikkel. Dit het ook nie verlore gegaan nie, want Bloemhof het voorstel dat dié verhaal in die nuutste Beeslaar-boek gekombineer word.
Brynard het grappenderwys gesê dis Meyer se skuld dat sy met verskillende verhaallyne moes sukkel, omdat Bloemhof die idee by Meyer se Spoor gekry het. Meyer wou egter niks van Brynard se kamstige gesukkel hoor nie: “Ek dink jy moet net aanvaar dat jy bleddie goed is”.
Foto: @karinbrynard tree in gesprek met @meyerdeon by die bekendstelling v Onse Vaders #livebooks twitter.com/carolynmeads/s…
— Carolyn Meads (@carolynmeads) November 15, 2012
@meyerdeon verwys daarna dat @karinbrynard baie aktief op Facebook & Twitter is. #livebooks
@karinbrynard het klomp ou boyfriends en pelle op Facebook ontmoet. Sy was nuuskierig oor Twitter #livebooks
@karinbrynard het gehoor dat Margaret Atwood ‘n Twitter profiel opgestel het. Het een oggend wakker geword en 60 000 volgelinge. #livebooks
@karinbrynard hou van die onmiddellikheid van twitter #livebooks
@karinbrynard was ‘n joernalis. Sy kan steeds 1 van Eugene Tereblanche se toesprake opvoer. #livebooks
@karinbrynard wou nie altyd ‘n skrywer word nie, maar het baie geskryf, bv dagboek gehou. #livebooks
@karinbrynard gesels oor dit wat joernalistiek haar geleer het. “Jy kan by enige hool inloop en vir mense vra ‘wat maak julle’?” #livebooks
@karinbrynard het mentors gehad by die koerante waar sy gewerk het, het haar laat oorskryf en oorskryf. Skryfvaardighede geleer #livebooks
@karinbrynard se sy verkies eintlik om feite te skryf, makliker. #livebooks
@karinbrynard het vir haar navorsing vir Onse Vaders na Soweto gegaan. #livebooks
@karinbrynard gesels oor hoe atmosfeer in Soweto verander het sedert struggle-jare toe daar gewerk het. Minder geweld in lug. #livebooks
@karinbrynard vertel van haar besoek aan ‘n wit sangoma in Observatory & sangomas in Soweto. Hulle het bene gegooi, ens. #livebooks
@karinbrynard het besef as sy oor die polisie in Suid-Afrika skryf, moet sy ook ‘n swart vrouekarakter he. #livebooks
@karinbrynard het Afrikaanssprekende Zoeloemeisie ontmoet wat haar insigte oor die kultuur gegee het. #livebooks
@karinbrynard vertel ook van ‘n klein blonde polisievroutjie wat sy ontmoet het, wat baie besorg is oor haar naels. #livebooks
@karinbrynard: As sy ‘n nael moet breek wanneer sy ‘n dronklap in ‘n vangwa stop, raak sy boos. #livebooks
@meyerdeon se @karinbrynard moet aanvaar dat sy net “bleddie goed” is #livebooks
@karinbrynard : “Dis nie die storie se kom wat die probleem is nie. Dis die storie se kraam!” #livebooks
Met lekker gelag kom die bekendstelling tot ‘n einde #livebooks
Volg Carolyn Meads op Twitter vir nog twiets
Tags: Afrikaans, Bekendstelling, Book Launches, Crime, Deon Meyer, Events, Exclusive Books, Fiction, Human & Rousseau, Karin Brynard, Launch, NB, Onse Vaders, South Africa, Tygervallei, Tygervalley
« “Afstand is alles”: Joan Hambidge oor waarom reis belangrik is vir haar skryfwerk
Eugene Goddard Believes Mangaung Will Prove William Gumede’s Restless Nation Right »